The Champ (cinta de 1979)

:*iste articlo ye sobre una cinta estausunidense de drama esportivo de 1979: ta atros usos, se veiga *'The Champ***.


***The Champ*** (títol orichinal en [[Idioma anglés|anglés]], en [[Idioma aragonés|aragonés]] ***O Campión***, estrenada en [[Aragón]] con o suyo títol tradruciu enta lo [[Idioma castellano|castellano]] como ***Campeón**'') ye una [[cinta]] de [[cine estausunidense]] de [[cine de drama]] [[Cine d'esportes|esportivo]] (de [[cine de boxeyo]]) estrenada l'anyo [[1979]], dirichida por [[Franco Zeffirelli]] seguntes un [[guión adaptau]] por [[Frances Marion]] y [[Walter Newman]] (basau en o [[guión cinematografico]] d'a cinta ''[[The Champ (cinta de 1931)|The Champ]]'', dirichida por [[King Vidor]] l'anyo [[1931]]), con una [[banda sonora orichinal]] de [[Dave Grusin]], una [[dirección de fotografía]] de [[Fred J. Koenekamp]] y una [[producción cinematografica]] de [[Dyson Lovell]] ta la [[productora cinematografica]] [[Metro-Goldwyn-Mayer]]. Fan parte de l'[[elenco]] d'a cinta, entre d'atros [[actor]]s, [[Jon Voight]], [[Faye Dunaway]], [[Ricky Schroder]], [[Jack Warden]], [[Joan Blondell]], [[Arthur Hill]], [[Strother Martin]], [[Elisha Cook Jr.]], [[Stefan Gierasch]], [[Mary Jo Catlett]], [[Kristoff St. John]], [[Dana Elcar]] y [[Randall "Tex" Cobb]].

Billy Flynn ye un antigo campión de [[boxeyo]] que ha renunciau a lo suyo títol y s'ha establiu en [[Hialeah]] ([[Florida]]). Un [[boxiador]] li proposa un combat con él, y Billy marcha enta lo [[chimnasio]] acompanyau de su fillo TJ, qui lo clama "Campión". Pero en trobar-se con que l'atro boxiador no plega enta lo chimnasio, marcha d'o puesto deixando a su fillo, ta rematar bien zafumau en un [[bar]], a on lo troba su fillo, qui explica a una vecina en tornar enta casa suya que nomás ha bebiu que bellas [[biera]]s ta celebrar con uns amigos. A lo día siguient, Billy gana 6.400 [[Dólar estausunidense|dólars]] en una apuesta y los invierte en comprar-li a su fillo un [[Equus caballus|caballo]], "She's a Lady". L'inscribe en una cursa de caballos pero l'animal se fiere. Apareixe Annie, la muller de Billy, que los heba albandonau fa 7 anyos, y diz que heba apostau por o caballo feriu. Billy li explica que heba contau a TJ que su mai heba muerto, pero ista lo convida a lo suyo barco. L'actual mariu d'Annie quiere que Billy li diga a TJ que Annie ye su mai, pero Billy se niega y diz que en no haber estau con su fillo, no ye su mai. Como Billy ha perdiu una apuesta, o cobrador li demana que li pague 2.000 dólars u que li entregue lo caballo de TJ. Annie li da los 2.000 dólars, pero lo corredor se leva lo caballo y Billy lo golpia, y mesmo tamién a un [[policía]] que tractaba de deseparar-los. Zarrau en a [[garchola]], li diz a TJ que ha de remanir con Annie, y ista li confiesa finalment a TJ que ye su mai, cosa que lo nino se niega a acceptar, con muito duelo d'Annie. Cuan Billy marcha d'a garchola, Annie li demana que explique a TJ lo motivo d'o suyo albandono, y finalment Billy recomposa la suya amistat con Annie. Poco dimpués plega lo día d'o combat de Billy, encara que lo suyo entrenador li ha advertiu de que por o suyo estau fisico puet morir en o combat.

A cinta s'ambienta en a suya epoca actual ([[1979]]) en [[Hialeah]] y [[Miami]] ([[Florida]]), y las suyas escenas se filmoron en 
[[Fort Lauderdale]], [[Hialeah]] y [[Miami]] ([[Florida]]).

Se tracta d'una cinta que ha recibiu bels premios y nominacions, en destacando una nominación a lo [[Premio Oscar a la Millor Banda Sonora Orichinal]] en [[1980]] en a [[52ena edición d'os Premios Oscar|52<sup>ena</sup> edición]] d'os [[Premios Oscar]]; y un [[Premio Globo d'Oro a la Millor Estrela Emerchent Masculina]] y una nominación a lo [[Premio Globo d'Oro a lo Millor Actor Dramatico]] ixe mesmo anyo mientres a [[37ena edición d'os Premios Globos d'Oro|37<sup>ena</sup> edición]] d'os [[Premios Globos d'Oro]].

== Elenco ==


== Se veiga tamién ==
* [[Cine en 1979]].
* [[Cintas de 1979]].

== Referencias ==


== Vinclos externos ==
*  [https://www.imdb.com/title/tt0078950/ ''The Champ''] en [[Internet Movie Database]].
*  [https://www.tcm.com/tcmdb/title/12501/enwp ''The Champ''] en [[TCM Movie Database]].
*  [https://catalog.afi.com/Catalog/moviedetails/56133 ''The Champ''] en l**American Film Institute Catalog* de l*'American Film Institute*.
*  [https://www.imdb.com/title/tt0078950/ *The Champ''] en Rotten Tomatoes.